Държавен вестник, бр. 90, 2006 г., стр. 90

С Т Р .  90
Д Ъ Р Ж А В Е Н   В Е С Т Н И К
Б Р О Й  90
Приложение № 11
към чл. 25, ал. 2
Тест за изпитване на гума за шумови нива при
контакт с пътя по метода на движение по
инерция
1. Уреди за измерване
1.1. Акустични измервания
Уредът за измерване на нивото на шума или
еквивалентна измервателна система, включваща
защитен екран срещу вятър, препоръчван от про-
изводителя, трябва да отговарят поне на изисква-
нията за инструменти от тип 1 в съответствие с
IEC 60651, второ издание.
Измерванията се провеждат при използване на
честотна скала А и времева скала F.
При използване на измервателна система,
включваща периодично наблюдение и контрол
на ниво на звука по скала А, отчитането следва
да се извършва на интервал от време, не по-го-
лям от 30 ms.
1.1.1. Калибриране
В началото и в края на всяка серия от измерва-
ния се проверява цялата измервателна система с
помощта на звуков калибратор, който отговаря
поне на изискванията за точност на звукови ка-
либратори клас 1 съгласно IEC  942:1988. Без до-
пълнително регулиране разликата между отчете-
ните стойности при две последователни измерва-
ния трябва да бъде по-малка или равна на опреде-
лените в IEC 942:1988. Без допълнително регули-
ране разликата между отчетените стойности при
две последователни измервания трябва да бъде по-
малка или равна на 0,5 dB. Ако тази стойност е
превишена, не се вземат под внимание резултати-
те от измерванията, получени след предходна удов-
летворителна проверка.
1.1.2. Съответствие с изискванията
Съответствието на средството за звуково ка-
либриране с изискванията на IEC 60942:1988 се
проверява един път годишно, а съответствието на
системата от уреди с изискванията на IEC
6065:1979/А1:1993, второ издание, се проверява най-
малко на всеки две години от акредитирана лабо-
ратория за калибриране.
1.1.3. Разполагане на микрофона
Микрофонът (или микрофоните) трябва да се
разположи на разстояние 7,5 m ± 0,05 m от конт-
ролната линия на траекторията СС' (фиг. 1) и на
1,2 m ± 0,02 m над земната повърхност. Неговата ос
на максимална чувствителност трябва да бъде
хоризонтална и перпендикулярна на траекторията
на движение на превозното средство (линия СС').
1.2. Измерване на скоростта
Скоростта на превозното средство се измерва с
уреди с точност най-малко ±1 km/h, когато най-
предната част на превозното средство е достигна-
ла до линия РР' (фиг. 1).
1.3. Измерване  на  температурата
Измерването на температурата на въздуха и на
изпитвателната повърхност е задължително. Уре-
дите за измерване на температурата трябва да бъдат
с точност ±1° С.
1.3.1. Температура на въздуха
Температурният датчик се разполага на недос-
тъпно място в близост до микрофона по такъв
начин, че да е изложен на въздушното течение и да
е защитен от пряко слънчево лъчение. Последно-
то може да се постигне чрез сенник или подобно
устройство. Датчикът следва да се разположи на
височина 1,2 m ± 0,1 m над нивото на изпитвател-
ната повърхност, за да се сведе до минимум влия-
нието на топлинното излъчване на изпитвателна-
та повърхност при слаби въздушни течения.
1.3.2. Температура на изпитвателната повърх-
ност
Температурният датчик се разполага на място,
където измерената температура  да е представи-
телна за температурата в следите (дирите) на ко-
лелата, без това да пречи на звуковото измерване.
Ако се използва уред с контактен температу-
рен датчик, между повърхността и датчика се на-
нася топлопроводна паста, за да се осигури подхо-
дящ топлинен контакт.
Ако се използва лъчист термометър (пирометър),
височината се избира така, че да се гарантира обхва-
щане на измервателна област с диаметър і 0,1 m.
1.4. Измерване на вятъра
Уредът трябва да може да измерва скоростта
на вятъра с точност до ± 1 m/s. Вятърът се измерва
на височина на микрофона. Записва се посоката на
вятъра спрямо посоката на движение на превозно-
то средство.
2. Условия на измерване
2.1. Изпитвателна площадка
Изпитвателната площадка трябва да се състои
от централен участък, заобиколен от максимално
равна изпитвателна зона. Измервателният учас-
тък трябва да е хоризонтален, а изпитвателната
повърхност да е суха и почистена за всички измер-
вания. Изпитвателната повърхност не трябва да се
охлажда изкуствено по време на изпитването или
преди него.
Изпитвателната пътека трябва да е такава, че
условията на свободно звуково поле между източ-
ника на звука и микрофона да се постигат в рамки-
те на 1 dB (А). Тези условия са изпълнени, ако в
радиус от 50 m от центъра на измервателния учас-
тък няма големи звукоотразяващи обекти, като
огради, скали, мостове или сгради. Повърхността
на изпитвателната пътека и размерите на изпит-
вателната площадка трябва да бъдат в съответст-
вие с приложение № 12.
В централния участък, в радиус най-малко 10 m,
не трябва има пухкав сняг, висока трева, рохкава
пръст, пепел или други подобни. Не трябва да има
препятствия, които биха могли да повлияят на
звуковото поле в близост до микрофона, както и
не трябва да има присъствие на хора между микро-
фона и източника на звука. Местоположението на
лицето, извършващо измерванията, и на евенту-
алните странични лица трябва да не оказва влия-
ние върху показанията на  измервателните уреди.
2.2. Метеорологични  условия
При лоши атмосферни условия не трябва да се
извършват измервания. Трябва да се гарантира, че
резултатите не са повлияни от поривите на вятъ-
ра. Не трябва да се провеждат изпитвания при
скорост на вятъра, на височината на микрофона,
по-голяма от 5 m/s.
Не трябва да се извършват измервания при
температурата на въздуха под 5 °С  и над 40 °С или
при температурата на изпитвателната повърхност
под 5 °С и над 50 °С.